KOMISSION ASETUS (EY) N:o 1410/1999,

annettu 29 päivänä kesäkuuta 1999,

maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla annetun asetuksen (EY) N:o 2808/98 sekä asetuksissa (ETY) N:o 3889/87, (ETY) N:o 3886/92, (ETY) N:o 1793/93, (ETY) N:o 2700/93 ja (EY) N:o 293/98 annetun tiettyjen määräytymisperusteiden määritelmän muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(1) ja erityisesti sen 3 artiklan 2 kohdan ja 9 artiklan,

sekä katsoo, että

(1) kalastusalan määräytymisperusteet määritellään kalastus- ja vesiviljelytuotteiden yhteisen markkinajärjestelyn mekanismeista johtuvien tiettyjen määrien laskemisessa sovellettavista maatalouden muuntokurssin määräytymisperusteista 20 päivänä joulukuuta 1993 annetussa komission asetuksessa (EY) N:o 3516/93(2); avoimuuden ja selvyyden vuoksi on suositeltavaa poistaa kalastusalan määräytymisperusteen määrittely maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetusta komission asetuksesta (EY) N:o 2808/98(3),

(2) kiinteämääräisten hehtaaritukien sekä rakenteellisten tai ympäristöön liittyvien määrien valuuttakurssin määräytymisperusteet määritellään asetuksen (EY) N:o 2808/98 artiklassa; erityistukeen sovellettavan valuuttakurssin määräytymisperuste määritellään tiettyjen humalantuotantoalueiden hyväksi toteutettavien erityistoimenpiteiden soveltamista koskevista yksityiskohtaisista säännöistä 22 päivänä joulukuuta 1987 annetussa komission asetuksessa (ETY) N:o 3889/87(4), sellaisena kuin se on viimeksi muutettuna asetuksella (ETY) N:o 718/93(5); naudanliha-alan palkkioiden I valuuttakurssien määräytymisperusteet määritellään naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89(6) kumoamisesta 23 päivänä joulukuuta 1992 annetun komission asetuksen (ETY) N:o 3886/92, sellaisena kuin se on viimeksi muutettuna asetuksella (EY) N:o 2604/98(7), 53 artiklassa; humala-alalla sovellettavan valuuttakurssin määräytymisperuste määritellään maatalouden muuntokurssin käytön määräytymisperusteesta humala-alalla 30 päivänä kesäkuuta 1993 annetussa komission asetuksessa (ETY) N:o 1793/93(8), sellaisena kuin se on viimeksi muutettuna asetuksella (EY) N:o 2404/97(9); lampaanliha-alan palkkioihin sovellettavien valuuttakurssien määräytymisperusteet määritellään lampaan- ja vuohenlihan tuottajapalkkiota koskevista yksityiskohtaisista soveltamissäännöistä 30 päivänä syyskuuta 1993 annetun komission asetuksen (ETY) N:o 2700/93(10), sellaisena kuin se on viimeksi muutettuna asetuksella (EY) N:o 1526/96(11), 6 artiklassa; pähkinöiden ja johanneksenleivän laadun ja kaupan pitämisen parantamista koskevaan tukeen sovellettavan valuuttakurssin määräytymisperuste vahvistetaan hedelmä- ja vihannesalalla, hedelmä- ja vihannesjalostealalla, elävien kasvien ja kukkaviljelytuotteiden alalla osittain sovellettavista sekä ETY:n perustamissopimuksen liitteessä II lueteltuihin tiettyihin tuotteisiin sovellettavista määräytymisperusteista ja asetuksen (EY) N:o 1445/93 kumoamisesta 4 päivänä helmikuuta 1998 annetun komission asetuksen (EY) N:o 293/98(12) artiklassa, sellaisena kuin se on viimeksi muutettuna asetuksella (EY) N:o 999/1999(13),

(3) asetuksen (EY) N:o 2799/98 5 artiklassa tarkoitettujen tukien, palkkioiden ja määrien määräytymisperusteen päivämäärän valuuttakurssiksi on määritelty yhden päivän kurssi; on tarkoituksenmukaista muuttaa tämän määräytymisperusteen päivämäärään sovellettavaa kurssia siten, että turvataan periaatteessa se, että nämä tuet, palkkiot ja määrät eivät kansalliseksi valuutaksi muunnettaessa muutu äkillisesti yhden päivän valuuttakurssin johdosta; tässä tarkoituksessa suositeltava ratkaisu tuntuisi olevan määräytymisperusteen päivämäärää edeltävän kuukauden aikana sovellettujen valuuttakurssien ajan mukaan suhteellisesti lasketun keskiarvon käyttäminen, ja

(4) tässä asetuksessa säädetyt toimenpiteet ovat asianomaisten hallintokomiteoiden lausunnon mukaiset,

ON ANTANUT TÄMÄN ASETUKSEN:

1 artikla

1. Muutetaan asetus (EY) N:o 2808/98 seuraavasti:

a) Poistetaan 3 artiklan 1 kohdan neljännestä luetelmakohdasta sanat "tai kalastustuotteiden".

b) Lisätään 4 artiklaan 3 kohta seuraavasti: "3. Tämän artiklan soveltamiseksi käytettävä valuuttakurssi on yhtä suuri kuin määräytymisperusteen päivämäärää edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo."

2. Korvataan asetuksen (ETY) N:o 3889/87 5 artiklan 3 kohta seuraavasti: "3. Kansallisena valuuttana maksettavaan erityistukeen sovellettava valuuttakurssi on yhtä suuri kuin tuotantosuunnan muuttamista koskevan suunnitelman valmistumisvuoden tammikuun 1 päivää edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo.

Kansallisena valuuttana maksettavaan erityistuen ennakkoon sovellettava valuuttakurssi on yhtä suuri kuin vuoden, jona komissio on tehnyt päätöksen ohjelman hyväksymisestä, tammikuun 1 päivää edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo.".

3. Korvataan asetuksen (ETY) N:o 3886/92 53 artikla seuraavasti: " 53 artikla

Muuntaminen kansalliseksi valuutaksi

Palkkiot muunnetaan kansalliseksi valuutaksi:

a) - jalostuspalkkion ja aikaistetusta markkinoille saattamisesta myönnettävän palkkion osalta eläimen teurastuskuukautta välittömästi edeltävän kuukauden ensimmäisenä työpäivänä sovellettavalla valuuttakurssilla,

- kausiporrastuspalkkion osalta kalenterivuoden, jona eläin on teurastettu, tammikuun 1 päivää edeltävän kuukauden aikana sovellettujen valuuttakurssien ajan mukaan suhteellisesti lasketun keskiarvon mukaan,

b) muiden palkkioiden ja palkkiolisän osalta kalenterivuoden, jona palkkio ja/tai lisä on myönnetty, tammikuun 1 päivää edeltävän kuukauden aikana sovellettujen valuuttakurssien ajan mukaan suhteellisesti lasketun keskiarvon mukaan.".

4. Korvataan asetuksen (ETY) N:o 1793/93 1 artikla seuraavasti: " 1 artikla

Asetuksen (ETY) N:o 1696/71 12 artiklassa säädettyyn tukeen sovellettava valuuttakurssi on yhtä suuri kuin satovuoden heinäkuun 1 päivää edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo."

5. Korvataan asetuksen (ETY) N:o 2700/93 6 artikla seuraavasti: " 6 artikla

Muuntokurssi

1. Asetuksen (EY) N:o 2467/98 5 artiklan 6 kohdan toisessa alakohdassa tarkoitetun ennakon määrään sovellettava muuntokurssi on yhtä suuri kuin markkinointivuoden, jona tämä palkkio on myönnetty, ensimmäistä päivää edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo.

2. Muuntokurssi, jota sovelletaan:

- asetuksen (EY) N:o 2467/98 5 artiklan 6 kohdan neljännessä alakohdassa tarkoitettuun palkkion ja jäännöksen määrään,

- ensimmäisessä luetelmakohdassa tarkoitettuun palkkion ja jäännöksen määrään silloin, kun maksu siirretään seuraavalle markkinointivuodelle, ja

- asetuksen (ETY) N:o 3493/90 4 artiklassa tarkoitettuun vähennyksen määrään,

on yhtä suuri kuin markkinointivuoden, jolta palkkio on myönnetty, viimeistä päivää edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo.".

6. Korvataan asetuksen (EY) N:o 293/98 12 artikla seuraavasti: " 12 artikla

(Pähkinät ja johanneksenleipä)

Pähkinöiden ja johanneksenleivän laadun ja kaupan pitämisen parantamiseen tarkoitetun hehtaarikohtaisen tuen asetuksen (ETY) N:o 790/89 2 artiklassa vahvistettu enimmäismäärä muunnetaan vuosittain kansalliseksi valuutaksi valuuttakurssilla, joka on yhtä suuri kuin asetuksen (ETY) N:o 2159/89 19 artiklan mukaisen vuotuisen vertailukauden 1 päivää tammikuuta edeltävän kuukauden aikana sovellettujen valuuttakurssien ajan mukaan suhteellisesti laskettu keskiarvo.".

2 artikla

Komissio vahvistaa 1 artiklan 2, 3, 4, 5 ja 6 kohdassa tarkoitetun valuuttakurssin keskiarvon määräytymisperusteen päivämäärää seuraavan kuukauden kuluessa.

3 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Sitä sovelletaan 1 päivästä heinäkuuta 1999.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 29 päivänä kesäkuuta 1999.

Komission puolesta

Franz FISCHLER

Komission jäsen

(1) EYVL L 349, 24.12.1998, s. 1.

(2) EYVL L 320, 22.12.1993, s. 10.

(3) EYVL L 349, 24.12.1998, s. 36.

(4) EYVL L 365, 24.12.1987, s. 41.

(5) EYVL L 74, 27.3.1993, s. 46.

(6) EYVL L 391, 31.12.1992, s. 20.

(7) EYVL L 328, 4.12.1998, s. 5.

(8) EYVL L 163, 6.7.1993, s. 22.

(9) EYVL L 332, 4.12.1997, s. 31.

(10) EYVL L 245, 1.10.1993, s. 99.

(11) EYVL L 190, 31.7.1996, s. 21.

(12) EYVL L 30, 5.2.1998, s. 16.

(13) EYVL L 122, 12.5.1999, s. 34.